O‘zbekiston Respublikasining birinchi prezidenti Islom Karimov ishlatgan birinchi mobil telefoni namoyish etildi. Surxondaryo viloyati hokimligining Telegram-kanaliga Islom Karimovning Aloqa tarixi muzeyida saqlanayotgan birinchi mobil telefoni surati joylashtirilgan. Qayd etilishicha, ushbu telefon apparati orqali Islom Karimov 1992 yilning 26 avgustida O‘zbekiston aloqa tarixida ilk marta mobil telefon aloqani amalga oshirgandi. Ma’lumot uchun, bu Nokia kompaniyasining 1987 yilda ishlab chiqarilgan modeli – Mobira Cityman, (yoki Nokia Cityman) hisoblanadi. Foto: Surxondaryo viloyati hokimligi Telegram-kanali